เคยฉีดยาคุมมา 2 เข็ม แต่ไม่ได้ฉีดเข็มที่ 3 แล้ว ตอนนี้ประจำเดือนไม่มา 4 เดือนแล้วค่ะ แต่อยากกลับไปฉีดป้องกันไว้ค่ะ อยากทราบว่าจะเริ่มฉีดใหม่ได้ใหมคะ
สวัสดีค่ะ การใช้ยาคุมแบบฉีดคุมกำเนิดทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%ถ้าประจำเดือนไม่มาถึง 4 เดือน อาจมีสาเหตุต่างๆเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล โดยเฉพาะเรื่องการตั้งครรภ์ ต้องยืนยันให้แน่ใจก่อนเริ่มยาว่าไม่ได้ตั้งครรภ์ และถ้าไม่ตั้งครรภ์แต่ประจำเดือนไม่มาหลายเดือนแล้ว ควรพบแพทย์เพื่อตรวจหาสาเหตุที่แน่ชัดต่อไป ก่อนจะเริ่มยาฉีดคุมกำเนิดค่ะ